Обавештење за родитеље

На основу дописа Министарства просвете, науке и технолошког развоја обавештавамо Вас да је  веома важно да обратите пажњу на понашање ваше деце током организовања онлајн наставе. Специфичности провођења времена пред компјутером укључују ризик јављања непримереног понашања ученика на различитим платформама **(различити облици дигиталног насиља, непримерени коментари и др.)**

**Зато је веома важно да разговарате са вашом децом о начину дигиталне комуникације!** Није неопходно да познајете сва достигнућа у области дигиталних технологија, али је веома важно да покажете интересовање за оно што ваше дете, ради на интернету.

Овим путем Вас информишемо да школа прати поштовање **правила понашања на онлајн платформама** и да ће било који вид непримереног садржаја бити пријављен родитељима и утицати на  оцену из владања ученика на крају школске године.

Уколико школа има сазнања о дигиталном насиљу између ученика које се наставља и поред информисања родитеља и/или представља посебан ризик по ученика/ке изложене насиљу потребно је да поднесе пријаву **надлежном Министарству унутрашњих послова и о томе извести надлежну Школску управу.**

Пољопривредна школа са домом ученика ”Ваљево”